Cremisa (flumen Austriae Superioris)

Cremisa, etiam: Cremesia, Cremisium, Chrema, Chremisa, Chremsa, Cremsa - sicut flumen  et urbs homonyma in Austria Inferiore est flumen circiter 60 chiliometrorum, quod in Trunam influit. Non confundendum est flumine homonymo Austriae Inferioris, quod in Danubium influit.

Origo fluminis est in radicibus montis "Kremsmauer" a Kirchdorf ad Cremisam nonnullis chiliometris in meridiem versus. Deinde Cremisa per Traunviertel in septentriones labitur et prope Lentiam in Trunam influit.

 Oeconomia 
Ad vi fluminis utendum multae molae, fabricae serrarum et saeculis praeteritis etiam fabricae falcariae constitutae sunt. Iam anno 903 ius piscendi ac ius aquae litteris pactum est. A saeculo decimo quarto in regione circa Micheldorf / Kirchdorf officinae ferrariae ortae sunt, qui usque ad saeculum undevicesimum nervus oeconomiae regionalis erant. Cremifani saeculo decimo sexto prima officina chartaria Austriae Superioris aedificata est. In Ansfelden in ripa Cremisae est officina chartaria nomine Nettingsdorf, quae merces pro mercatu internationali producit.

 Notae 

 Nexus externi 

Categoria:Flumina Austriae
Categoria:Austria Superior